CELEX: C2004/146/11
Language: el
Date: 2004-05-29 00:00:00
Title: Προσφυγή του Lapin liitto (Περιφερειακού Συμβουλίου της Λαπωνίας) και των κοινοτήτων των πόλεων Enontekiö, Inari, Utsjoki και του Unto Autto, κτηνοτρόφου ταράνδων, κατά της Επιτροπής των Ευρωπαϊκών Κοινοτήτων που ασκήθηκε στις 9 Απριλίου 2004 (Υπόθεση T-141/04)

29.5.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 146/8
            
         Προσφυγή του Lapin liitto (Περιφερειακού Συμβουλίου της Λαπωνίας) και των κοινοτήτων των πόλεων Enontekiö, Inari, Utsjoki και του Unto Autto, κτηνοτρόφου ταράνδων, κατά της Επιτροπής των Ευρωπαϊκών Κοινοτήτων που ασκήθηκε στις 9 Απριλίου 2004
   (Υπόθεση T-141/04)
   (2004/C 146/11)
   Γλώσσα διαδικασίας: η φινλανδική
   Το Lapin liitto και οι κοινότητες των πόλεων Enontekiö, Inari, Utsjoki και ο Unto Autto, κτηνοτρόφος ταράνδων, εκπροσωπούμενοι από τον δικηγόρο Kari Marttinen και τον καθηγητή Pertti Eilavaara άσκησαν ενώπιον του Πρωτοδικείου των Ευρωπαϊκών Κοινοτήτων στις 9 Απριλίου 2004 προσφυγή κατά της Επιτροπής των Ευρωπαϊκών Κοινοτήτων.
   Οι προσφεύγοντες ζητούν από το Πρωτοδικείο:
   
               —
            
            
               Να ακυρώσει και να ανακαλέσει από την απόφαση της Επιτροπής τα πληροφοριακά στοιχεία σχετικά με τις φινλανδικές περιφέρειες καθόσον ο τρόπος με τον οποίο παρουσιάζονται τους προσδίδει μη σύννομο χαρακτήρα.
            
         
               —
            
            
               Να ανακαλέσει ειδικότερα την προστατευόμενη ζώνη του εθνικού πάρκου Pallas-Ounastunturi (F11300101), καθόσον περιλαμβάνεται στον κατάλογο των περιοχών μη συννόμως και θίγει τα δικαιώματα του προσφεύγοντος, Unto Autto, κτηνοτρόφου ταράνδων.
            
         
               —
            
            
               Να επιστραφούν όλα τα έξοδα της διαδικασίας, νομιμοτόκως από της ημερομηνίας εκδόσεως της αποφάσεως.
            
         Λόγοι και κύρια επιχειρήματα:
   Η απόφαση 2004/69/ΕΚ της Επιτροπής, της 22ας Δεκεμβρίου 2003, για τη θέσπιση καταλόγου τόπων κοινοτικής σημασίας για την αλπική βιογεωγραφική περιοχή, κατ' εφαρμογή της οδηγίας 92/43/ΕΟΚ του Συμβουλίου, έχει μη σύννομη βάση για τους ακόλουθους λόγους:
   
               —
            
            
               Η Επιτροπή υπερέβη τις αρμοδιότητές της αποδεχόμενη τον υποβληθέντα από τη Δημοκρατία της Φινλανδίας κατάλογο των τόπων.
            
         
               —
            
            
               Η Επιτροπή δεν ήλεγξε τη νομιμότητα της αποφάσεως της Δημοκρατίας της Φινλανδίας σύμφωνα με τη Συνθήκη της Ρώμης ή όπως απαιτεί η οδηγία για τη φύση. Ως εκ τούτου, οι προπαρασκευαστικές εργασίες της ιδίας στηρίχτηκαν σε διαδικασία αντίθετη προς το παράρτημα ΙΙΙ της οδηγίας για τη φύση.
            
         
               —
            
            
               Η Δημοκρατία της Φινλανδίας προετοίμασε τη δική της απόφαση σχετικά με τους τόπους αντίθετα προς το κοινοτικό δίκαιο, καθόσον δεν εφάρμοσε την οδηγία για τη φύση σύμφωνα με το παράρτημα ΙΙΙ της οδηγίας, πράγμα που αποτελεί υποχρέωση επιβεβαιωθείσα σε πολλές αποφάσεις του Δικαστηρίου.
            
         
               —
            
            
               Δεν έγινε ακρόαση των προσφευγόντων ως προς την κατάρτιση του καταλόγου των βιογεωγραφικών αλπικών περιοχών και ούτε το υπόλοιπον της προπαρασκευαστικής διαδικασίας στηρίχτηκε στη Φινλανδία στη θεσπισθείσα με την οδηγία για τη φύση διαδικασία.
            
         
               —
            
            
               Ειδικότερα, ο Unto Autto ισχυρίζεται ότι η απόφαση 2004/69/ΕΚ της Επιτροπής, της 22ας Δεκεμβρίου 2003, για τη θέσπιση καταλόγου τόπων κοινοτικής σημασίας για την αλπική βιογεωγραφική περιοχή, κατ' εφαρμογή της οδηγίας 92/43/ΕΟΚ του Συμβουλίου δεν προστατεύει τα θεμελιώδη δικαιώματά του λόγω του ότι η απόφαση αυτή έχει έννομες συνέπειες ενώ δεν προστατεύονται τα θεμελιώδη δικαιώματά του. Ως θεμελιώδη δικαιώματα, εννοούνται συγχρόνως τα χορηγούμενα από το Σύνταγμα της Δημοκρατίας της Φινλανδίας, δικαιώματα της προστασίας της ιδιοκτησίας, της ελεύθερης ασκήσεως επαγγελματικής δραστηριότητας ή τα δικαιώματα που αφορούν την προστασία στοιχείων της πολιτιστικής παραδόσεως. Η απόφαση της Επιτροπής θίγει επίσης θεμελιώδη δικαιώματα που αναγνωρίζονται και εφαρμόζονται από την Ευρωπαϊκή Ένωση παγίως.